हरिऔध जी पहले ब्रज भाषा में कविता किया करते थे,किंतु द्विवेदी जी के प्रभाव से खड़ी बोली के क्षेत्र में आए,और खड़ी बोली को काव्य भाषा के रूप में प्रयुक्त किया। ये भारतेंदु के बाद सबसे अधिक प्रसिद्ध कवि थे,जो नए विषयों की काव्य जगत में स्थापना की। इनके साहित्य पर भारतेंदु युग की प्रविर्तियों की छाप स्पष्ट है। हरिऔध जी के वर्ण्य-विषय में विविधता है। इनके काव्य में जहा एक ओर भावुकता है ,वही दूसरी ओर बौद्धिकता का समावेश भी है। हरिऔध जी का भाषा पर पूर्ण अधिकार है। इनमे सरल से सरल भाषा तथा कठिन भाषा लिखने की क्षमता थी। खड़ी बोली एवं ब्रज भाषा दोनों पर इनका समान अधिकार था। हिन्दी की खड़ी बोली के सार्थक एवं समर्थ प्रयोग पर जितना इनका अधिकार रहा,उतना इनके युग में शायद ही कोई कवि रहा हो। इनकी भाषा प्रमुख रूप से संस्कृत ग्रभित और उर्दू -फारसी मिश्रित हिन्दुस्तानी थी।